## Pravilnik o izradi gospodarske osnove i godišnjeg plana u slatkovodnom gospodarstvu

### NN 130/2004 (20.9.2004.), Pravilnik o izradi gospodarske osnove i godišnjeg plana u slatkovodnom gospodarstvu

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

2315

Na teme­lju
članka 33. stavka 7. i članka 35. stavka 4. Zakona o slatkovodnom ribarstvu
(»Narodne novine«, br. 106/01), ministar Ministarstva po­ljoprivrede, šumarstva
i vodnoga gospodarstva donosi

## PRAVILNIK

### O IZRADI GOSPODARSKE OSNOVE I GODIŠNJEG PLANA U SLATKOVODNOM RIBARSTVU

Članak
1.

Ovim
Pravilnikom se uređuju:

– način
izrade i revizija gospodarske osnove;

– standardne
metode uzrokova­nja i obrada podataka;

–
izrada godiš­nje­g plana.

SADRŽAJ
GOSPODARSKE OSNOVE

Članak 2.

(1) Gospodarska osnova mora sadržavati:

1. podatke o ovlašteniku ribolovnog prava:

– naziv, sjedište i adresu fizičke ili pravne osobe;

– broj telefona, telefaksa i e-mail adresu fizičke
ili pravne osobe.

2. podatke o ribolovnom području ili ribolovnoj zoni:

– naziv ribolovnog područja i/ili ribolovne zone za
koju je ovlaštenik ribolovnog prava dobio ribolovno pravo;

– deta­ljan popis ribolovnih voda s ­njihovim
nazivima i priloženom zem­ljopisnom kartom na kojoj su iste označene.

3. presliku rješe­nja i ugovora o dodjeli ribolovnog
prava.

4. Osnovna fiziografska obi­lježja ribolovnih voda:

1. Dužina, širina i površina ribolovnih voda (za tekućice);

2. Dubina i površina ribolovnih voda (za stajačice);

3. Osnovna obi­lježja klime ribolovnog područja i/ili
ribolovne zone.

5. Osnovna fizikalno-kemijska obi­lježja ribolovnih
voda kao što su: boja; miris; temperatura (°C); prozirnost (m); pH; električna
provod­ljivost (µS/cm); klorinitet; zasićenost kisikom (%O2); ukupni dušik; nitrati;
amonijak; fosfati; silikati.

6. Osnovna biološka obi­lježja ribolovnih voda s
posebnim osvrtom na:

– sastav, strukturu i zastup­ljenost pojedinih vrsta
makrofita kao postotak (%) pokrovnosti istraživane vode;

– dominantne vrste i biomasa fitoplanktona;

– dominantne vrste i biomasa zooplanktona;

– makrozoobentos – biomasa, sastav i zastup­ljenost
pojedinih vrsta;

– ostale važnije životi­nje predmetnog akvatorija
(rakovi, vodozemci, gmazovi, ptice, sisavci).

7. Osnovna obi­lježja ihtiofaune ribolovnih voda s
naglaskom na:

– kvalitativno-kvantitativni sastav ihtiopopulacija
(sistematizirano prema redovima, porodicama itd.), s postotnim udjelom zastup­ljenosti
pojedinih vrsta u porodicama/rodovima, odnosno masenim udjelom pojedine vrste u
ukupnoj ihtiomasi;

– godiš­nji prirast ekonomski važnih vrsta u
ribolovnim vodama, izražen u kg/ha.

8. Higijensko-sanitarne uvjete i ocjenu zdravstvenog
sta­nja ihtiofaune ribolovnih voda.

9. Mjere zaštite i održivog gospodare­nja rib­ljim
zalihama, način provođe­nja tih mjera, što uk­ljučuje:

– organizaciju ribočuvarske službe (broj ribočuvara s
osnovnim planom čuva­nja voda);

– praće­nje
incidentalnog onečišće­nja voda, obo­lje­nja, neobičnog ponaša­nja ribe i ugiba­nja
ribe, kao i osnovne upute o načinu uzorkova­nja vode, mjere­nju kisika, te načinu
uzima­nja uzoraka ribe i sla­nja na pretrage (transport);

–
planira­nje i organizaciju premješta­nja ribe nakon poplava;

–
planira­nje i organizaciju uzgoja ribe za porib­ljava­nje, sukladno odredbama članka
32. Zakona o slatkovodnom ribarstvu (»Narodne novine«, br. 106/01 – u da­lj­njem
tekstu: Zakona);

–
planira­nje selektivnog izlova onih vrsta riba koje ugro­žavaju druge vrste,
teme­ljem članka 54. Zakona.

10.
Količinu dozvo­ljenog godiš­nje­g ulova ribe, uk­ljučivo:

– količinu
dozvo­ljenog godiš­nje­g ulova po vrstama koju smije uloviti jedan ribič;

– količinu
dozvo­ljenog ulova teme­ljenog na godiš­njem prirastu za svaku ribolovnu vodu.

11.
Program porib­ljava­nja treba obuhvatiti:

– količine
i vrste riba po uzrasnim kate­gorijama za svaku ribolovnu vodu određene na teme­lju
biološkog potencijala;

–
vrijeme porib­ljava­nja za pojedinu ribolovnu vodu;

– plan
vlastite proizvod­nje i/ili nabavke ribe kod uzgajivača riba;

– deta­ljne
upute ovlašteniku ribolovnog prava o načinu trans­porta i porib­ljava­nja, uz
zdravstvene i kondicijske uvjete, te karantenu.

12.
Mjere zaštite prirodnih mrijestilišta trebaju uk­ljučiti:

– popis
prirodnih mrijestilišta uz prilog dokumenta o proglaše­nju koja se nalaze na
pojedinom ribolovnom području i/ili ribolovnoj zoni za koju se izrađuje
gospodarska osnova;

–
posebne mjere zaštite prirodnih mrijestilišta.

13.
Ekonomsku osnovu korište­nja ribolovnog područja i/ili ribolovne zone teme­ljenu
na:

–
predvidivom broju ribiča na ribolovnom području i/ili ribolovnoj zoni;

–
ukupnom prihodu ovlaštenika ribolovnog prava (prihodi od članarina, prihodi od
postotka od prodanih dozvola za rekreacijsko-športski ribolov, prihodi od
sponzora, zajednica ili saveza);

–
predvidivim ukupnim rashodima ovlaštenika ribolovnog prava (porib­ljava­nje,
ribočuvarska služba, natjeca­nja, edukacija, troškovi poslova­nja ovlaštenika
ribolovnog prava i sl.).

14.
Organizacija ribočuvarske službe teme­ljena je na:

–
strukturi ribočuvarske službe (vodite­lj ribočuvarske službe i broj ribočuvara);

– planu
rada ribočuvarske službe (opse­g područja djelova­nja ribočuvarske službe i
broj izlazaka za svaku ribolovnu vodu);

– planu
edukacije ribočuvara.

UZORKOVANJE
I OBRADA PODATAKA

Članak
3.

(1)
Plan uzorkova­nja uk­ljučuje broj i vrstu ribolovnih alata, te vrijeme i
izlovnu površinu u odnosu na ukupnu površinu istraživanog područja i/ili zone.

(2) Pri
izboru mjesta i vremena uzorkova­nja treba posebno uvažavati raznolikost tipova
staništa na pojedinom području istraživa­nja kao i sezonske specifičnosti
tijekom cjelogodiš­nje­g uzorkova­nja.

(3) Prilikom uzorkova­nja makrofita potrebno je
opisati staništa i osnovne vrste, te postotak prekrivenosti istraživanog područja
vodenim bi­ljem.

(4) Uzorkova­nje riba preporučuje se obav­ljati
elektroagre­gatom istosmjerne struje, mrežama stajaćicama, povlačenim mrežama i
vršama i to iz vode, s obale, kao i iz plovila.

(5) Uzorkova­nje i obradu podataka preporučuje se
obav­ljati prema standardnim medotama u ribarstvu (Standard Methods for the
Examination of Water and Wastewater (1998) ur. Mary A. H. Franson; »Fisheries
techniques« (1996) ur. Brian R. Murphy.

Članak 4.

(1) Za sve istraživane vode treba navesti Shannon-Wienerov
indeks raznolikosti ihtiofaune, koji je izveden na osnovi brojnosti.

(2) Za procjenu biomase riba na tekućicama preporučuje
se koristiti Zippinovu metodu višestrukog izlova kao i ­njene modifikcije, te
modele predviđa­nja prinosa riba u rijekama različitih dužina.

(3) Za procjenu biomase na stajaćicama, preporučuje
se, uz standardne analitičke postupke, koristiti korelacijske metode,
Yenkinsovu re­gresiju, korelaciju biomase s primarnom produkcijom kao i analizu
populacijskih struktura i prinosa.

REVIZIJA
GOSPODARSKE OSNOVE

Članak 5.

(1) Reviziju gospodarske osnove mora obuhvatiti:

– osvrt na osnovna obi­lježja ihtiofaune;

– mjere za zaštitu i održava­nje rib­ljih zaliha;

– količinu dopuštenog ulova ribe.

(2) Reviziju gospodarske osnove izrađuju ustanove iz članka
7. Zakona na teme­lju podataka dobivenih trajnim monitoringom rib­lje­g fonda.

IZRADA
GODIŠNJEG PLANA

Članak 6.

(1) Godiš­nji plan izrađuje ovlaštenik ribolovnog
prava na teme­lju va­ljane gospodarske osnove čiji su sastavni dio i deta­ljne
upute za izradu godiš­nje­g plana ovlaštenika ribolovnog prava.

(2) Godiš­nji plan mora sadržavati sve elemente
propisane odredbom članka 35. stavka 3. Zakona.

Članak 7.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-02/04-01/69
Urbroj: 525-1-04-1
Zagreb, 14. rujna 2004.

Ministar
**Petar Čobanković**, v. r.

Pravilnik, NN 130/2004-2315